மலையாளத்தில் இவ்வருடத்துக்கான சாகித்ய அக்காதமி விருது யூ.ஏ.காதருக்கு வழங்கப்பட்டிருக்கிறது. கேரள இலக்கியத்தின் குறிப்பிடத்தக்க ஒரு தனிவழிக்குச் சொந்தமான பெரும்படைப்பாளி இவர். திருக்கோட்டூர் என்ற சிறிய கிராமப்பகுதியை அந்த பிராந்தியத்திற்கே உரிய மொழிநடையுடன் சித்தரித்தவர். ஆனால் யதார்த்தவாதப் படைப்பாளி அல்ல. இவருடைய திருக்கோட்டூர் அபாரமான கற்பனை வளத்தால் கட்டற்று சித்தரிக்கப்பட்ட தனி உலகம்.